Anne Pahl Christensen fra Aalborg bruger i høj grad de sociale medier til at komme af med tøj, hun ikke længere selv bruger. - Jeg har flere aktiver liggende til salg på nettet. Ved brug af for eksempel facebook når mine opslag ud til langt flere mennesker, siger Anne Pahl Christensen. Ifølge det sociale mediebureau KonXion i Aalborg er der god fidus i at smide sine salgsobjekter på sociale medier. Og de ser tydeligt, at nordjyderne i stigende grad sælger på Facebook og Instagram. - Der er flere og flere, der benytter sig af det man kunne kalde det digitale loppemarked. For det første er det nemmere at finde det man søger, og så sparer man masser af tid, da man ikke nødvendigvis skal køre efter sin vare, forklarer Thomas Thomsen. Blandt andet har gruppen Genbrugbixen i Frederikhavn lige nu over 13.000 følgere på Facebook.

Opsummering:
Hvor handlen tidligere næsten altid foregik på loppemarkeder, så er det i dag blevet en trend blandt nordjyderne at sælge via de sociale medier.